
SIA “Rīgas namu pārvaldnieks”
Apspriedes ar piegādātājiem
atklātā konkursā “Karsto dzērienu pagatavošanas iekārtu noma un kafijas piegāde”

ZIŅOJUMS
Rīga, 04.02.2025.
	Pasūtītāja nosaukums un adrese:

	SIA “Rīgas namu pārvaldnieks”, reģistrācijas numurs 40103362321 (turpmāk – Pasūtītājs).
Adrese: Rīga, Aleksandra Čaka iela 42 (LATVIJA), LV-1011.

	

	Pasūtītāja kontaktpersona:

	[bookmark: _Hlk43208449]Iepirkumu nodaļas vecākā iepirkumu speciāliste Diāna Dovgale, tālruņa numurs: 29468168, elektroniskā pasta adrese: diana.dovgale@rnparvaldnieks.lv.

	

	Plānotais iepirkuma priekšmets un paredzamā līgumcena:

	Iepirkuma priekšmeta nosaukums: Karsto dzērienu pagatavošanas iekārtu noma un kafijas piegāde.
CPV kodi: 39711310-5 - Elektriskie kafijas aparāti (galvenais priekšmets); 15861000-1 - Kafija (papildus priekšmets).
Paredzamā līgumcena: līdz 135 000 EUR bez pievienotās vērtības nodokļa.

	

	Līgums izpildes termiņš un vieta:

	Līguma darbības termiņš: 36 (trīsdesmit seši) mēneši no līguma noslēgšanas dienas, paredzot iespēju pagarināt Līguma darbības termiņu uz 6 (sešiem) mēnešiem.
Līguma izpildes vieta: Rīgas pilsētas administratīvā teritorija.

	

	Datums, kad paziņojums un dokumenti par apspriedi ar piegādātājiem publicēti Iepirkumu uzraudzības biroja tīmekļvietnē:

	13.01.2025.

	

	Datums, kad dokumenti par apspriedi ar piegādātājiem publicēti Elektronisko iepirkumu sistēmas tīmekļvietnē:

	13.01.2025.

	

	Apspriedes tiesiskais pamatojums:

	Publisko iepirkumu likuma 18.panta otrā daļa, kas paredz pasūtītāja tiesības rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.

	

	Piegādātāju komentāru/priekšlikumu iesniegšanas termiņš:

	Līdz 2025.gada 27.janvārim (ieskaitot), rakstiskā formātā iesūtot uz kontaktpersonas elektroniskā pasta adresi: diana.dovgale@rnparvaldnieks.lv vai sūtīt EIS.

	

	Ieinteresētie piegādātāji, kas piedalās apspriedē (iesnieguši komentārus):

	Apspriedē piedalījās 1 (viens) ieinteresētais piegādātājs.

	
Ieinteresēto piegādātāju komentāri /priekšlikumi un pasūtītāja pieņemtais lēmums un atbildes uz jautājumiem:

	Tika saņemti jautājumi/ierosinājumi/priekšlikumi. 
Apkopojot izteiktos ierosinājumus/priekšlikumus, tika nolemts:
	IEROSINĀJUMI/PRIEKŠLIKUMI:
	PIEŅEMTAIS LĒMUMS:

	1. [bookmark: _Hlk150243747]Atklāta konkursa  Nr. Nr. SIA RNP 2025/1 (turpmāk tekstā – Konkurss)  5.daļas “Piedāvājuma vērtēšana” 5.2.4.1.apakšpunkta 3.punkts “Piedāvāto Iekārtu tīkls atbilstoši Tehniskās specifikācijas 30.punkta nosacījumiem”:
Rīga ir sadalīta sešos administratīvos rajonos – Centra rajons, Kurzemes rajons, Latgales priekšpilsēta, Vidzemes priekšpilsēta, Zemgales priekšpilsēta, Ziemeļu rajons. Lai iegūtu 10 punktus, pretendentam nepieciešamas 3 kafijas iekārtas katrā no Rīga rajoniem, kopā 18 kafijas iekārtas.  Šis vērtēšanas kritērijs rada vairākus riskus:
a.   Tirgū ir ierobežots komersantu loks (iespējams, ka tikai viens), kas spēj nodrošināt šādu kafijas iekārtu skaitu uz piedāvājuma iesniegšanas brīdi, tādēļ šāds vērtēšanas kritērijs nepamatoti ierobežo konkurenci.
b. Pasūtītājam ir jāparedz kontroles procedūra līguma projektā un saistību tiesību pastiprināšanas līdzekļi (piemēram līgumsods) gadījumos, kad komersants ar kuru Pasūtītājs būs noslēdzis līgumu, līguma darbības laikā vairs nenodrošinās nepieciešamo papildus kafijas iekārtu skaitu. Citādi var rasties situācija, kad Pretendents, pamatojoties uz šo prasību, Konkursā iegūst vairāk punktus kā konkurenti, bet līguma izpildes laikā vairs nenodrošina šādu prasību. Piemērs: Piegādātājs A ir saņēmis papildus 10 punktus par minēto kafijas iekārtu tīklu, bet piegādātājs B nav saņēmis papildus 10 punktus, bet ir piedāvājis labāku kafijas cenu. Konkursam noslēdzoties piegādātājs A uzvar konkursu, taču ir lauzis vairākus līgumus ar iznomātājiem un Pasūtītāja darbiniekiem daļēji vai pilnībā vairs nav pieejamas kafijas iekārtas.
c. Kafijas iekārtu bizness ir ļoti dinamisks, mainīgs un ar spēcīgu konkurenci. Katras papildus kafijas iekārtas izvietošanas pamatā ir līgums ar kādu nomnieku/sadarbības partneri un civiltiesiskās attiecības uz līguma pamata. Nav iespējams paredzēt kāds būs papildus kafijas iekārtu izvietojums Konkursa līguma darbības laikā un to vai Konkursa uzvarētājs spēs šo prasību izpildīt visu Konkursa līguma periodu.
	Ierosinājums daļēji tiks ņemts vērā. 
Iepirkuma komisija skaidro, ka Iepirkuma nolikumā tiks veikti grozījumi, proti, piešķirtais punktu skaits un nosacījumi tiks mainīti. 



	2. Konkursa nolikuma 7.pielikuma “Tehniskā specifikācija” 9.punkta 3. un 4.apakšpunkts:
Lūdzam Pasūtītāju papildināt Konkursa nolikumu ar plānoto dzērienu skaitu, ko Pasūtītājs piešķirs katram darbiniekam. Pašlaik Konkursa nolikumā ir noteikts izsniedzamo karšu/čipu skaits un aptuvenais darbinieku skaits Pasūtītāja adresēs, bet ar šo informāciju vien nepietiek, lai sagatavotu precīzu finanšu piedāvājumu. 
	Ierosinājums netiks ņemts vērā.   
Iepirkuma komisija skaidro, ka Tehniskās specifikācijas 23. punktā ir norādīts, ka orientējošais dzērienu skaits mēnesī, ko Pasūtītājs plāno nodrošināt darbiniekiem izmantojot Piekļuves iespēju ir 6 000. Iepirkuma komisija nevar papildināt Tehnisko specifikāciju ar plānoto dzērienu skaitu, jo izmantoto dzērienu skaits nav fiksēts un tas Līguma izpildes laikā var mainīties atbilstoši Piegādātāja piedāvātai cenai, klātienē strādājošo darbinieku skaitam un citiem apstākļiem.

	3. Konkursa nolikuma 7.pielikuma “Tehniskā specifikācija” 19.punktas: Nepieciešams precizēt Pasūtītāja darba laiku objektos, kuros atradīsies kafijas iekārtas. Kā arī lūdzam mainīt reaģēšanas laiku uz 24 stundām no problēmas pieteikuma brīža, lai piegādātājs šo varētu objektīvi izpildīt. Citādi pastāv risks, ka piegādātājs nespēs pilnībā pildīt sevis uzņemtās saistības. 
Piemērs:  Pasūtītāja darba laiks sākas plkst. 08:00  un problēmas pieteikumu, atbilstoši Konkursa tehniskās specifikācijas projektam,  piegādātājs ir saņēmis iepriekšējās dienas 15:00.  Piegādātājam jāspēj reaģēt (atjaunot iekārtas darbību) līdz nākamās dienas plkst. 09:00. Lielākā daļa komersantu uzsāk savu darbu plkst. 8.00 un fiziski nav iespējams nodrošināt tehniķu darbu un bojājumu novēršanu tik īsā termiņā. 
	Ierosinājums daļēji tiks ņemts vērā. Iepirkuma komisija skaidro, ka Tehniskajā specifikācijā tiks veikti grozījumi un reaģēšanas laiks tiks precizēts. 







	Informācija par iespējamo konkurenci iepirkumā:

	Ņemot vērā to, ka no ieinteresētajiem piegādātājiem netika saņemti jautājumi par nepamatoti augstām kvalifikācijas prasībām, secināms, ka tās noteiktas objektīvi un atbilstoši iepirkuma priekšmeta specifikai un nepamatoti neierobežo iespējamo piegādātāju konkurenci attiecīgajā iepirkumā.

